
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2353 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών 
της Αποκεντρωμένης Διοίκησης Αττικής, κατά 
τις απογευματινές ώρες των εργασίμων ημερών, 
καθώς και τα Σάββατα, τις Κυριακές και τις εξαιρέ¬ 
σιμες ημέρες έτους 2017 για την υλοποίηση του 
Προγράμματος Δασοπροστασίας. 

2 Έγκριση της με αρ. 68/2017 απόφασης του Δημοτι¬ 
κού συμβουλίου Δήμου Αγίου Νικολάου που αφο¬ 
ρά πρόσθετες κυκλοφοριακές ρυθμίσεις στην πλα¬ 
τείας της Ελούντας και την ευρύτερη περιοχή της. 

3 Έγκριση της με αρ. 589/2016 απόφασης του Δη¬ 
μοτικού συμβουλίου Δήμου Αγίου Νικολάου που 
αφορά κυκλοφοριακές ρυθμίσεις στις οδούς Πο¬ 
λυτεχνείου, Κύπρου, Μ. Μεταξάκη και στην ευρύ¬ 
τερη περιοχή. 


ΑΠΟΦΑΣΕΙΣ 

Αριθμ. 52158/1190 (1) 

Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών 
της Αποκεντρωμένης Διοίκησης Αττικής, κατά τις 
απογευματινές ώρεςτων εργασίμων ημερών, κα¬ 
θώς και τα Σάββατα, τις Κυριακές και τις εξαιρέ¬ 
σιμες ημέρες έτους 2017 για την υλοποίηση του 
Προγράμματος Δασοπροστασίας. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Τ ων άρθρων 6 και 280 του ν. 3852/2010 (Α' 87) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης-Πρόγραμμα Καλλικράτης», όπως τροπο¬ 
ποιήθηκε και ισχύει. 

β) Του π.δ. 135/2010 (Α' 228/2010) «Οργανισμός της 
Αποκεντρωμένης Διοίκησης Αττικής». 


γ) Του ν. 998/1979 (Α' 289) «Περί προστασίας των δα¬ 
σών και των δασικών εν γένει εκτάσεων της Χώρας», 
όπως τροποποιήθηκε και ισχύει. 

δ) Του ν. 1845/1989 (Α' 102) «Ανάπτυξη και αξιοποίηση 
της αγροτικής έρευνας και τεχνολογίας - Δασοπροστασία 
και άλλες διατάξεις», όπως τροποποιήθηκε και ισχύει. 

ε) Του ν. 3938/2011 (Α' 61), άρθρο 21 «Ενσωμάτωση 
της Ελληνικής Αγροφυλακής στη Δασική Υπηρεσία». 

στ) Του άρθρου 20 του ν. 4354/2015 (ΑΊ76) «Αποζη¬ 
μίωση για εργασία καθ' υπέρβαση του υποχρεωτικού 
ωραρίου-Αποζημίωση για συμπλήρωση του υποχρεω¬ 
τικού ωραρίου». 

2. Τις διατάξεις του άρθρου 56 του ν. 4257/2014 
(Α' 93) «Επείγουσες ρυθμίσεις αρμοδιότητας Υπουργείου 
Εσωτερικών». 

3. Την πράξη 4 της 06.02.2015 του Υπουργικού Συμ¬ 
βουλίου «Αποδοχή παραιτήσεων των Γενικών Γραμματέ¬ 
ων των Αποκεντρωμένων Διοικήσεων της Χώρας» (Α' 24). 

4. Τις διατάξεις του άρθρου 28 του ν. 4325/2015 
(Α' 47) «Εκδημοκρατισμός της Διοίκησης - Καταπολέ¬ 
μηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

5. Την υπ' αριθμ. 15869/15-05-2017 απόφαση του 
Υπουργού εσωτερικών με την οποία διορίστηκε ο Σπυ¬ 
ρίδων Κοκκινάκης του Χρήστου Συντονιστής της Αποκε¬ 
ντρωμένης Διοίκησης Αττικής (ΦΕΚ τ. ΥΟΔΔ 250/2017). 

6. Τη με αριθμό 32/10-01-2017 (ΦΕΚ τ.Β' 137/2017) 
απόφαση της ασκούσας καθήκοντα Γενικού Γραμματέα 
Αποκεντρωμένης Διοίκησης Αττικής «Καθορισμός ωρα¬ 
ρίου εργασίας κλάδων μονίμου και με ΣΕΙΔ προσωπικού 
των Δασικών Υπηρεσιών, κατά τις απογευματινές ώρες 
των εργασίμων ημερών, τις νυχτερινές ώρες, καθώς και 
τα Σάββατα, τις Κυριακές και τις εξαιρέσιμες ημέρες 
έτους 2017». 

7. Τη με αριθμό 156161/2361/27-04-2017 (ΦΕΚ τ.Β' 
1591/2017, ΑΔΑ:7ΛΔ74653Π8-Μ9Ζ) απόφαση Αναπλη¬ 
ρωτή Υπουργού Περιβάλλοντος και Ενέργειας «Καθιέ¬ 
ρωση υπερωριακής κ.λπ. εργασίας για την εξυπηρέτηση 
του Προγράμματος Δασοπροστασίας έτους 2017 και 
κατανομή πιστώσεων». 

8. Τη με αριθμό 158234/3461/22-06-2017 (ΑΔΑ: 
7ΙΙ44653Ρ8-338) εγκύκλιο της Γενικής Διεύθυνσης Ανά¬ 
πτυξης και Προστασίας Δασών και Αγροπεριβάλλοντος 
του ΥΠΕΝ. 
















23794 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2353/11.07.2017 


9. Το γεγονός ότι από την παρούσα απόφαση προκα- 
λείται δαπάνη για το τρέχον έτος μέχρι του συνολικού 
ποσού των 343.664,30 € η οποία θα καλυφθεί από πι¬ 
στώσεις του τακτικού προϋπολογισμού του Υπουργείου 
Περιβάλλοντος και Ενέργειας, σύμφωνα με τις ανωτέρω 
(7) και (8) σχετικές. 

10. Την ανάγκη προστασίας των δασικών εν γένει 
οικοσυστημάτων έναντι πυρκαγιών, εκχερσώσεων και 
λοιπών παράνομων επεμβάσεων και συναφών κινδύνων 
με την συγκρότηση συνεργείων ελέγχου από τις Δασικές 
Υπηρεσίες της Αποκεντρωμένης Διοίκησης, αποφασί¬ 
ζουμε: 

Α. Καθιερώνουμε την υπερωριακή εργασία 215 υπαλ¬ 
λήλων των Δασικών Υπηρεσιών της Αποκεντρωμένης 
Διοίκησης Αττικής για το έτος 2017 και για χρονικό διά¬ 
στημα μέχρι 31-12-2017, με δαπάνη I) μέχρι του ποσού 
των 102.396,13€ για την παροχή υπερωριακής εργασίας 
κατά τις απογευματινές ώρες των εργασίμων ημερών και 
τα Σάββατα, II) μέχρι του ποσού των 46.765,50€ για την 
παροχή υπερωριακής εργασίαςτις Κυριακές και τις εξαι¬ 
ρέσιμες ημέρες και III) μέχρι του ποσού των 25.472,75€ 
για την παροχή εργασίας προς συμπλήρωση της εβδομα¬ 
διαίας υποχρεωτικής του προσωπικού που αναφέρεται 
στη με αριθμό 32/10-01 -2017 απόφαση της ασκούσας 
καθήκοντα Γενικού Γραμματέα Αποκεντρωμένης Διοί¬ 
κησης Αττικής. 

Β. Ορίζουμε για το ανωτέρω χρονικό διάστημα ήτοι 
μέχρι και 31-12-2017 τις ώρες α) της υπερωριακής απα¬ 
σχόλησης σε 19.824 ώρες, από τις οποίες 14.628 ώρες 
για απογευματινή υπερωριακή εργασία και 5.196 ώρες 
για υπερωριακή εργασία κατά τις Κυριακές και εξαιρέ¬ 
σιμες ημέρες και β) της εργασίας προς συμπλήρωση της 
εβδομαδιαίας υποχρεωτικής σε 8.490 ώρες. 

Γ. Οι υπάλληλοι των ανωτέρω υπηρεσιών θα μετέχουν 
βάσει προγράμματος του προϊσταμένου της οικείας 
Δασικής Υπηρεσίας, σύμφωνα με τα ειδικώς καθορι¬ 
ζόμενα στην με αριθμό 156161/2361/27-04-2017 (ΦΕΚ 
τ.Β 1 1591/2017) υπουργική απόφαση, στην με αριθμό 
158234/3461/22-06-2017 (ΑΔΑ: 7ΙΙ44653Ρ8-338) εγκύ¬ 
κλιο της Γενικής Διεύθυνσης Δασών Ανάπτυξης και Προ¬ 
στασίας Δασών και Αγροπεριβάλλοντος και τις εντολές 
της Γενικής Διεύθυνσης Δασών και Αγροτικών Υποθέσε¬ 
ων της Αποκεντρωμένης Διοίκησης. 

Δ. Με απόφαση του Γενικού Διευθυντή Δασών και 
Αγροτικών Υποθέσεων επιτρέπεται η αυξομείωση των 
ανωτέρω πιστώσεων εντός των ορίων που τίθενται ανά 
Περιφέρεια με την υπ’ αριθμ. 156161/2361/27-04-2017 
(ΦΕΚτ.Β' 1591 /2017) απόφαση του Αναπληρωτή Υπουρ¬ 
γού Περιβάλλοντος και εντός του συνολικού ορίου των 
343.664,30€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 779 _ (2) 

Έγκριση της με αρ. 68/2017 απόφασης του Δη¬ 
μοτικού συμβουλίου Δήμου Αγίου Νικολάου 
που αφορά πρόσθετες κυκλοφοριακές ρυθμί¬ 
σεις στην πλατείας της Ελούντας και την ευρύ¬ 
τερη περιοχή της. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1) Το ν. 2696/1999 (ΦΕΚ 57 Α/1999) "Κύρωση του Κώ¬ 
δικα Οδικής Κυκλοφορίας", όπως έχει τροποποιηθεί και 
ισχύει και ειδικότερα το άρθρο 52 αυτού. 

2) Το ν. 3463/2006 (ΦΕΚ 114 Α72006) "Κύρωση του 
Κώδικα Δήμων και Κοινοτήτων", όπως ισχύει. 

3) Το ν. 3852/2010 (ΦΕΚ 87 Α72010) "Νέα Αρχιτεκτονι¬ 
κή της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης", όπως ισχύει. 

4) Το π.δ. 136/2010 (ΦΕΚ 229 Α/2010) με θέμα "Οργα¬ 
νισμός της Αποκεντρωμένης Διοίκησης Κρήτης". 

5) Το με αρ. πρωτ. 15109/13-05-2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

6) Το με αρ. πρωτ. οικ. 2095/8-10-2015 έγγραφο της 
Υπηρεσίας μας προς τους Δήμουςτης Περιφέρειας Κρή¬ 
της: "Διευκρινίσεις -Οδηγίες περί Εγκρίσεων Κυκλοφορι- 
ακών Ρυθμίσεων οδικών δικτύων των ΟΤΑ Περιφέρειας 
Κρήτης". 

7) Το ν. 4313/2014 (ΦΕΚ 261 Α72014) "Ρυθμίσεις θεμά¬ 
των μεταφορών τηλεπικοινωνιών και δημοσίων έργων 
και άλλες διατάξεις" και ειδικότερα το άρθρο 48 παρ.9 
αυτού που αφορά σε ρυθμίσεις θεμάτων του Κώδικα 
Οδικής Κυκλοφορίας. 

8) Το ν. 4257/2014 και ειδικότερα το άρθρο 56 αυτού 
σύμφωνα με το οποίο: "Τον Γενικό Γραμματέα Αποκε¬ 
ντρωμένης Διοίκησης αναπληρώνει ο αρχαιότερος Γε¬ 
νικός Διευθυντής όταν αυτός απουσιάζει ή κωλύεται", 
καθώς επίσης και την πράξη 4/2015 (ΦΕΚ 24/Α/2015) 
του Υπουργικού Συμβουλίου περί αποδοχής των παραι¬ 
τήσεων των Γ.Γ. Αποκεντρωμένων Διοικήσεων. 

9) Τον. 4325/2015 (ΦΕΚ47Α') και ειδικότερα το άρθρο 
28 παρ.1 "Εκδημοκρατισμός της Διοίκησης -Καταπολέ¬ 
μηση της γραφειοκρατίας και Ηλεκτρονική Διακυβέρνη¬ 
ση. Αποκατάσταση αδικιών και άλλες διατάξεις". 

10) Τη με αρ. πρωτ. ΔΩΥ/οικ/220/15-01-2015 εγκύ¬ 
κλιο του Τμήματος ΣΤ’ της Δ/νσης Οδικών Έργων της 
Γενικής Γραμματείας Υποδομών του Υπουργείου Υποδο¬ 
μών Μεταφορών και Δικτύων αναφορικά με τα "Μέτρα 
ρύθμισης της κυκλοφορίας για την εκτέλεση έργων στο 
οδικό δίκτυο της χώρας -Εφαρμογή των διατάξεων του 
άρθρου 52 του ν. 2696/1999 (ΚΟΚ) όπως τροποποιήθηκε 
και ισχύει με το άρθρο 48 του ν. 4313/2014". 

11) Το με αρ. πρωτ. ΔΟΥ/1052/Φ/05-03-2015 έγγρα¬ 
φο του Τ μήματος ΣΤ' της Δ/νσης Οδικών Υποδομών της 
Γενικής Δ/νσης Συγκοινωνιακών Υποδομών του Υπουρ¬ 
γείου Οικονομίας, Υποδομών Ναυτιλίας και Τουρισμού 

με θέμα "Εφαρμογή των διατάξεων του άρθρου 52 του 
ν. 2696/1999 όπως τροποποιήθηκε και ισχύει με το άρ¬ 
θρο 48 του ν. 4313/2014". 

12) Τη μεαρ. πρωτ. οικ. 563/09-03-2015 απόφαση του 
Γενικού Γραμματέα Αποκεντρωμένης Διοίκησης Κρήτης 
(ΑΔΑ: ΨΨ5ΕΟΡ1Θ-ΑΚΟ), με την οποία ανατίθεται στην 
Δ/νση Τεχνικού Ελέγχου ο έλεγχος των αποφάσεων των 
συλλογικών οργάνων των ΟΤΑ που αφορούν μέτρα ρύθ¬ 
μισης οδικής κυκλοφορίας που εμπίπτουν στις διατάξεις 
του άρθρου 52 του ν. 2696/1999. 

13) Τις υπ'αριθμ. 25 και 26 αποφάσεις από το πρακτικό 
8/7-10-2016 της Δημοτικής Κοινότητας Ελούντας Δήμου 
Αγίου Νικολάου σύμφωνα με την οποία εισηγείται στο 
Δημοτικό συμβούλιο την κατασκευή νέων πεζοδρομίων 
και τη διαπλάτυνση υφιστάμενων πεζοδρομίων στην 
πλατεία της Ελούντας και την επαρχιακή οδό Αγ. Νικο¬ 
λάου - Ελούντα - Πλάκα έως τη συμβολή της με την οδό 
που οδηγεί στον οικισμό "Μαυρικιανό" αντίστοιχα. 

14) Τη με αριθμ. 3 απόφαση από το πρακτικό 12/ 
24-11 -2016 της Επιτροπής Κυκλοφορίας του Δήμου Αγ. 
Νικολάου, η οποία συμφωνεί με τις προτεινόμενες ρυθ¬ 
μίσεις. 

15) Τα υπ'αριθμ. 29210/8-2-2017 και 34248/15-2-2017 
έγγραφα του Τμήματος Συγκοινωνιακών Έργων της Π.Ε. 
Λασιθίου με τα οποία λαμβάνεται η σύμφωνη γνώμη του 
για τις εν λόγω κυκλοφοριακές ρυθμίσεις. 

16) Το υπ'αριθμ. 37291 /20-2-207 έγγραφο της Δ/νσης 
Μεταφορών της Π.Ε. Λασιθίου σύμφωνα με το οποίο οι 
εν λόγω κυκλοφοριακές ρυθμίσεις δεν επηρεάζουν τις 
Υπηρεσίες των μέσων Μαζικής μεταφοράς που εκτελού- 
νται στην περιοχή. 

17) Το με αριθμ. πρωτ. 1016/49/245-α/20-2-2017 έγ¬ 
γραφο της Τροχαίας με το οποίο συνηγορεί με την έγκρι¬ 
ση των κυκλοφοριακών ρυθμίσεων στην πλατεία της 
Ελούντας και στην ευρύτερη περιοχή της. 

18) Τη με αριθμ. πρωτ. 2799/20-2-2017 Τεχνική Έκθεση 
της Δ/νσης Μελετών του Δήμου Αγ. Νικολάου σχετικά με 
τις κυκλοφοριακές ρυθμίσεις στην πλατεία της Ελούντας 
και την ευρύτερη περιοχή της. 

19) Τη με αρ. 8 απόφαση από το πρακτικό 2/22-2-2017 
της Επιτροπής Ποιότητας Ζωής Αγίου Νικολάου με θέμα 
"Κυκλοφοριακές ρυθμίσεις στην πλατεία Ελούντας και 
την ευρύτερη περιοχή της". 

20) Τη με αριθμ. 68 απόφαση από το πρακτικό 3/ 
22-2-2017 του Δημοτικού Συμβουλίου Αγ. Νικολάου 
(ΑΔΑ: Ω0Τ5ΩΚΨ-ΥΡ2) με την οποία αποφασίζονται 
ομόφωνα οι κυκλοφοριακές ρυθμίσεις στην πλατεία 
της Ελούντας και στην ευρύτερη περιοχή της όπως πε- 
ριγράφονται στην τεχνική έκθεση της Δ/νσης Μελετών 
του Δήμου. 

21) Το με αριθμ. πρωτ. 352/7-4-2017 έγγραφο της 
Δ/νσης Διοίκησης- Τμήμα Διοικητικού Οικονομικού 
Ν. Λασιθίου με θέμα "Διαβίβαση της με αριθμό 68/17 
απόφασης του Δημοτικού Συμβουλίου Δήμου Αγίου 
Νικολάου" σύμφωνα με το οποίο η με αριθμ. 68/2017 
απόφαση του Δημοτικού Συμβουλίου Αγίου Νικολάου 
ελήφθη νομότυπα. 


22) Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται δαπάνη που θα βαρύ¬ 
νει τον προϋπολογισμό του Δήμου από το έργο: "Σημα¬ 
τοδοτήσεις -Διαγραμμίσεις 2017" με ΚΑΕ 02.30.7333.12 
και έχουν προϋπολογισμό 2.500,00 €, αποφασίζουμε: 

Την έγκριση των κυκλοφοριακών ρυθμίσεων που 
καθορίστηκαν με την με αριθμ. 68/2017 απόφαση του 
Δημοτικού Συμβουλίου Αγίου Νικολάου στην πλατεία 
Ελούντας και στην ευρύτερη περιοχή της, όπως αυτή 
περιγράφεται στην τεχνική έκθεση της Δ/νσης Μελετών 
του Δήμου Αγ. Νικολάου (σχετ.18) και στη συνημμένη 
οριζοντιογραφία (αφορούν κατασκευή νέων πεζοδρομί¬ 
ων, επέκταση υφιστάμενων πεζοδρομίων, απαγόρευση 
στάσης και στάθμευσης οχημάτων, περιορισμό ταχύτη¬ 
τας τοπικά και κατασκευή ραμπών ΑΜΕΑ). 

Οι εν λόγω κυκλοφοριακές ρυθμίσεις εγκρίνονται με 
τις παρακάτω προϋποθέσεις: 

1. Οι αναγκαίες παρεμβάσεις για την υλοποίηση των 
εν λόγω κυκλοφοριακών ρυθμίσεων (π.χ τοποθέτηση 
κατάλληλης οριζόντιας και κατακόρυφης σήμανσης, 
χρήση κατάλληλων υλικών κ.λπ.) θα είναι σύμφωνες με 
τον Κώδικα Οδικής Κυκλοφορίας, με τις προδιαγραφές 
του Υπουργείου Υποδομών Μεταφορών και Δικτύων και 
τις ισχύουσες ευρωπαϊκές προδιαγραφές. 

2. Η υλοποίηση των ρυθμίσεων θα γίνει με ευθύνη της 
Δ/νσης Μελετών του Δήμου Αγ. Νικολάου, ο οποίος υπο- 
χρεούται καθ'όλη την χρονική διάρκεια εφαρμογής των 
εν λόγω κυκλοφοριακών ρυθμίσεων να αξιολογεί την 
αποτελεσματικότητα των μέτρων σε σχέση με το ευρύ¬ 
τερο δίκτυο κυκλοφορίας της πόλης, παρακολουθώντας 
και συντηρώντας τα σχετικά έργα (π.χ την σήμανση). 

3. Οι προτεινόμενες κυκλοφοριακές ρυθμίσεις πρέπει 
να εξυπηρετούν τις ανάγκες των Ατόμων με Αναπηρία 
(ΑμεΑ). 

4. Οι εν λόγω κυκλοφοριακές ρυθμίσεις ισχύουν από 
την τοποθέτηση των οικείων πινακίδων σήμανσης ή των 
διαγραμμίσεων στο οδόστρωμα. 

5. Με την παρούσα απόφαση δεν νομιμοποιούνται 
τυχόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω παρεμβάσεων. 

6. Οι Αρχές στις οποίες κοινοποιείται η παρούσα από¬ 
φαση παρακαλούνται να παρακολουθούν την ακριβή 
εκτέλεση της όσον αφορά θέματα αρμοδιότητάς τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσης Τεχνικών Υπηρεσιών του Δήμου Αγ. Νικολάου, 
βάσει της οποίας ελήφθη η εν λόγω απόφαση του Δη¬ 
μοτικού Συμβουλίου του Δήμου. 

Κατά της παρούσας απόφασης επιτρέπεται, σύμφωνα 
με το τελευταίο εδάφιο της παρ. 2 του άρθρου 1 του 
ν. 2503/1997, προσφυγή στον Υπουργό Υποδομών και 
Μεταφορών μέσα σε αποκλειστική προθεσμία τριάντα 
(30) ημερών. Επίσης κατά της παρούσας απόφασης μπο¬ 
ρεί να ασκηθεί προσφυγή στα Διοικητικά Δικαστήρια και 
ενώπιον του Συμβουλίου της Επικράτειας 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ό / /Ο 
















Τεύχος Β' 2353/1 1.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


23801 



ΥΠΟΜΝΗΜΑ 








23802 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2353/11.07.2017 



























Τεύχος Β' 2353/1 1.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


23803 


χ χ χν^ινυ. γ χ ηνιτν 





ΧΟΡΟΣ ΣΤΑΘΜΕΥΣΗΣ ΜΟΝΟΔΡΟΜΟΙ 
ΑΠΟΚΛΕΙΣΤΙΚΑ ΠΑ 
ΟΧΗΜΑΤΑ ΑΤΟΜΟΝ ΜΕ 
ΑΝΑΠΗΡΙΕΣ (ΑΜΕΑ) 



ΔΙΑΚΟΠΗ 

ΠΟΡΕΙΑΣ 




Η ΣΤΑΣΗ ΚΑΙ Η ΑΡΙΣΤΕΡΗ ΣΤΡΟΦΗ ΔΕΞΙΑ ΣΤΡΟΦΗ 
ΣΤΑΘΜΕΥΣΗ 



3 

(Ρ-1) 

ΥΠΟΧΡΕΟΠΚΗ 

ΠΑΡΑΧΩΡΗΣΗ 

ΠΡΟΤΕΡΑΙΟΤΗΤΑΣ 






ΠΡΟΕΙΔΟηΟΗΤΙΚΗ 
ΠΑ ΑΔΕΞΟΔΟ 



© 




1) ΟΙ ΠΡΟΤΗΝΟΜΕΝΕΣ ΚΥΚΑΟΦΟΡΙΑΚΕΣ ΡΥΘΜΙΣΕΙΣ ΥΠΟΣΤΗΡΙΖΟΥΝ ΤΙΣ ΑΝΑΓΚΕΣ ΑΤΟΜΟΝ ΜΕ ΑΝΑΠΗΡΙΑ 

2) ΟΛΕΣ ΟΙ ΠΜΑΚ1ΔΕΣ ΠΟΥ ΦΑΙΝΟΝΤΑΙ ΣΤΟ ΣΧΕΔΙΟ ΕΝΤΟΣ ΠΡΑΣΙΝΟΥ ΚΥΚΛΟΥ ΠΡΟΤΕΙΝΟΝΤΑΙ ΜΕ ΤΗΝ 
ΠΑΡΟΥΣΑ ΜΕΛΕΤΗ ΟΙ ΥΠΟΛΟΙΠΕΣ ΕΧΟΥΝ ΕΓΚΡΙΘΕΙ ΜΕ ΠΡΟΗΓΟΥΜΕΝΕΣ ΜΕΛΕΤΕΣ 





© 

ΔΗΜΟΣ ΑΓΙΟΥ ΝΙΚΟΛΑΟΥ 

ΤΙΤΛΟΣ ΜΕΛΕΤΗΣ: ΚΥΚΑΟΦΟΡΙΑΚΕΣ ΡΥΘΜΙΣΕΙΣ ΣΤΗΝ ΠΛΑΤΕΙΑ ΤΗΣ ΕΛΟΥΝΤΑΣ 

ΚΑΙ ΤΗΝ ΕΥΡΥΤΕΡΗ ΠΕΡΙΟΧΗ ΤΗΣ 


ΘΕΣΗ : "ΠΛΑΤΕΙΑ ΣΧΙΣΜΑΤΟΣ ΕΛΟΥΝΤΑΣ" ΚΑΙ ΕΠΑΡΧΙΑΚΗ ΟΔΟ ΑΓ. ΝΙΚΟΛΑΟΥ - ΕΛΟΥΝΤΑ - ΠΛΑΚΑ 

ΔΔ. ΕΛΟΥΝΤΑΣ - ΔΗΜΟΣ ΑΠΟΥ ΝΙΚΟΛΑΟΥ 




ΘΕΜΑ : ΟΡΙΖΟΝΤΙΟΓΡΑΦΙΑ ΟΔΟΥ ΜΕ ΤΙΣ ΠΡΟΤΕΙΝΟΜΕΝΕΣ 
ΚΥΚΑΟΦΟΡΙΑΚΕΣ ΡΥΘΜΙΣΕΙΣ ΚΑΙ ΣΗΜΑΝΣΕΙΣ 

ΑΡ. ΣΧΕΔΙΟΥ: 2 


ΚΛΙΜΑΚΑ : 1 / 500 ΧΡΟΝΟΣ ΜΕΛΕΤΗΣ: ΦΕΒΡΟΥΑΡΙΟΣ 2017 


ΣΥΝΤΑΧΘΗΚΕ ΘΕΩΡΗΘΗΚΕ 

Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ 

ΤΗΣ ΔΙΕΥΘΥΝΣΗΣ ΜΕΛΕΤΩΝ 

ΚΑΡΥΩΤΑΚΗΣ ΣΤΑΥΡΟΣ ΜΑΡΙΑ ΑΔΑΜ ΠΡΑΤΣΙΝΑΚΗ 

ΠΟΛΙΤΙΚΟΣ ΜΗΧΑΝΙΚΟΣ ΑΡΧΙΤΕΚΤΟΝΑΣ ΜΗΧΑΝΙΚΟΣ 





Η απόφαση αυτή να δημοσιευθεί στην Εφημερίδα της Κυβερνήσεως. 


Ηράκλειο, 20 Ιουνίου 2017 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 

Αριθμ. 244 _ (3) 

Έγκριση της με αρ. 589/2016 απόφασης του Δη¬ 
μοτικού συμβουλίου Δήμου Αγίου Νικολάου που 
αφορά κυκλοφοριακές ρυθμίσεις στις οδούς Πο¬ 
λυτεχνείου, Κύπρου, Μ. Μεταξάκη και στην ευ¬ 
ρύτερη περιοχή. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Το ν. 2696/1999 (ΦΕΚ 57 Α'/1999) "Κύρωση του Κώ¬ 
δικα Οδικής Κυκλοφορίας", όπως έχει τροποποιηθεί και 
ισχύει και ειδικότερα το άρθρο 52 αυτού. 

2. Το ν. 3463/2006 (ΦΕΚ 114 Α72006) "Κύρωση του 
Κώδικα Δήμων και Κοινοτήτων", όπως ισχύει. 

3. Το ν. 3852/2010 (ΦΕΚ 87 Α72010) "Νέα Αρχιτεκτονι¬ 
κή της Αυτοδιοίκησης και της Αποκεντρωμένης Διοίκη- 
σης-Πρόγραμμα Καλλικράτης", όπως ισχύει. 

4. Το π.δ. 136/2010 (ΦΕΚ 229 Α72010) με θέμα "Οργα¬ 
νισμός της Αποκέντρωσης Διοίκηση Κρήτης". 

5. Το με αρ. πρωτ. 15109/13-05-2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

6. Το με αρ. πρωτ. οικ. 2095/8-10-2015 έγγραφο της 
Υπηρεσίας προς τους Δήμους της Περιφέρειας Κρήτης: 
"Διευκρινίσεις -Οδηγίες περί Εγκρίσεων Κυκλοφορια- 
κών Ρυθμίσεων οδικών δικτύων των ΟΤΑ Περιφέρειας 
Κρήτης". 

7. Το ν. 4313/2014 (ΦΕΚ 261 Α72014) "Ρυθμίσεις θεμά¬ 
των μεταφορών τηλεπικοινωνιών και δημοσίων έργων 
και άλλες διατάξεις" και ειδικότερα το άρθρο 48 παρ.9 
αυτού που αφορά σε ρυθμίσεις θεμάτων του Κώδικα 
Οδικής Κυκλοφορίας. 

8. Τη με αριθμ. 14026/15-5-2017 απόφαση του Υπουρ¬ 
γού Εσωτερικών για το διορισμό της Συντονίστριας της 
Αποκεντρωμένης Διοίκησης Κρήτης (ΦΕΚ250/τ.ΥΟΔΔ). 

9. Τη με αρ. πρωτ. ΔΟΥ/οικ/220/15-01-2015 εγκύκλιο 
του Τμήματος ΣΤ της Δ/νσης Οδικών Έργων της Γενι¬ 
κής Γραμματείας Υποδομών του Υπουργείου Υποδο¬ 
μών Μεταφορών και Δικτύων αναφορικά με τα "Μέτρα 
ρύθμισης της κυκλοφορίας για την εκτέλεση έργων στο 
οδικό δίκτυο της χώρας -Εφαρμογή των διατάξεων του 
άρθρου 52 του ν. 2696/1999 (ΚΟΚ) όπως τροποποιήθηκε 
και ισχύει με το άρθρο 48 του ν. 4313/2014". 

10. Το με αρ. πρωτ. ΔΟΥ/1052/Φ/05-03-2015 έγγρα¬ 
φο τουΤμήματος ΣΤ' της Δ/νσης Οδικών Υποδομών της 
Γενικής Δ/νσης Συγκοινωνιακών Υποδομών του Υπουρ¬ 
γείου Οικονομίας, Υποδομών Ναυτιλίας και Τουρισμού 
με θέμα "Εφαρμογή των διατάξεων του άρθρου 52 του 
ν. 2696/1999 όπως τροποποιήθηκε και ισχύει με το άρ¬ 
θρο 48 του ν. 4313/2014". 

11 .Τη με αρ. πρωτ. οικ. 563/09-03-2015 απόφαση του 
ασκούντος καθήκοντα Γενικού Γραμματέα Αποκεντρω¬ 
μένης Διοίκησης Κρήτης (ΑΔΑ: ΨΨ5ΕΟΡ1Θ-ΑΚΟ), με την 
οποία ανατίθεται στην Δ/νση Τεχνικού Ελέγχου ο έλεγχος 
των αποφάσεων των συλλογικών οργάνων των ΟΤΑ που 


αφορούν μέτρα ρύθμισης οδικής κυκλοφορίας που εμπί¬ 
πτουν στις διατάξεις του άρθρου 52 του ν. 2696/1999. 

12. Την υπ' αριθμ. 10 απόφαση από το πρακτικό 5/ 
8-4-2016 της Δημοτικής Κοινότητας Αγ. Νικολάου με την 
οποία συμφωνεί ομόφωνα με τις κυκλοφορικές ρυθμί¬ 
σεις στην περιοχή του Παλαιού Μεγάρου της Νομαρχίας 
με μονοδρόμηση της οδού Πολυτεχνείου σύμφωνα και 
με το από 30-3-2016 πρακτικό συνεδρίασης της Επιτρο¬ 
πής κυκλοφορίας Δήμου Αγίου Νικολάου (θέμα 7). 

13. Τη με αριθμ. πρωτ. 12140/12-8-2016 τεχνική έκθε¬ 
ση της Δ/νσης Μελετών του Δήμου Αγ. Νικολάου σχετικά 
με τις κυκλοφοριακές ρυθμίσεις στις οδούς Πολυτεχνεί¬ 
ου, Κύπρου, Μ. Μεταξάκη και στην ευρύτερη περιοχή 
καθώς και τη συνημμένη οριζοντιογραφία οδών (κλίμ. 
1:500) όπως έχει ελεγχθεί και θεωρηθεί αρμοδίως στις 
12/8/2016. 

14. Τη με αρ. 69 απόφαση από το πρακτικό 9/4-10-2016 
της Επιτροπής Ποιότητας Ζωής Αγίου Νικολάου σύμφωνα 
με την οποία εισηγείται στο Δημοτικό συμβούλιο κυκλο- 
φοριακές ρυθμίσεις στις οδούς Πολυτεχνείου, Κύπρου, 
Μ. Μεταξάκη και στην ευρύτερη περιοχή. 

15. Τη με αριθμ. 589 απόφαση από το πρακτικό 19/ 
2-11-2016 του Δημοτικού Συμβουλίου Αγ. Νικολάου 
(ΑΔΑ: ΩΠ4ΖΩΚΨ-2ΣΠ) με την οποία αποφασίζεται κατά 
πλειοψηφία η έγκριση των κυκλοφοριακών ρυθμίσεων 
στις οδούς Πολυτεχνείου, Κύπρου, Μ. Μεταξάκη και στην 
ευρύτερη περιοχή, όπως περιγράφονται στην τεχνική 
έκθεση της Δ/νσης Μελετών του Δήμου και στη συνημ¬ 
μένη οριζοντιογραφία. 

16. Το με αριθμ. πρωτ. 162/14-2-2017 έγγραφο της 
Δ/νσης Διοίκησης- Τμήμα Διοικητικού Οικονομικού 
Ν. Λασιθίου με θέμα "Διαβίβαση της με αριθμό 589/2016 
απόφασης του Δημοτικού Συμβουλίου Δήμου Αγίου 
Νικολάου" σύμφωνα με το οποίο η με αριθμ. 589/2016 
απόφαση του Δημοτικού Συμβουλίου Αγίου Νικολάου 
ελήφθη νομότυπα. 

17. Το από 15-3-2017 ερώτηματηςΤεχνικής Υπηρεσίας 
του Δήμου Αγίου Νικολάου προς τον μελετητή συγκοι- 
νωνιολόγο της Κυκλοφοριακής μελέτης Δήμου Αγίου 
Νικολάου Ρέντζο. 

18. Την από 16-3-2017 απάντηση του μελετητή. 

19. Τη με αριθμ. 191 απόφαση από το πρακτικό 7/ 
10-5-2017 του Δημοτικού Συμβουλίου Αγ. Νικολάου με 
την οποία αποφασίζεται κατά πλειοψηφία η έγκριση και 
παραλαβή της Α' φάσης της μελέτης "Επικαιροποίηση 
της κυκλοφοριακής μελέτης Δήμου Αγίου Νικολάου" 
(ΑΔΑ:Ψ03ΟΩΚΨ-3ΡΚ). 

20. Το γεγονός ότι από την παρούσα απόφαση κυ- 
κλοφοριακών ρυθμίσεων προκαλείται δαπάνη ποσού 
3.500,00€ που θα βαρύνει τον προϋπολογισμό του Δή¬ 
μου από το έργο "Σηματοδοτήσεις -Διαγραμμίσεις 2017" 
με ΚΑΕ 02.30.7333.12, αποφασίζουμε: 

Την έγκριση των κυκλοφοριακών ρυθμίσεων που κα¬ 
θορίστηκαν με την με αριθμ. 589/2016 απόφαση του 
Δημοτικού Συμβουλίου Αγίου Νικολάου όπως αυτές πε- 
ριγράφονται στην τεχνική έκθεση της Δ/νσης Μελετών 
του Δήμου Αγ. Νικολάου (σχετ.13) και στην οριζοντιο- 
γραφία οδών (κλίμ. 1:500) αρμοδίως θεωρημένη στις 
12/8/2016, και συγκεκριμένα: 

• Μονοδρόμηση της οδού Ρ. Κούνδουρου από την πλα¬ 
τεία έως την οδό Πολυτεχνείου με κατεύθυνση προς την 
οδό Πολυτεχνείου. 

• Μονοδρόμηση της οδού Πολυτεχνείου προς το κτίριο 
της Π.Ε. Λασιθίου. 

■ Απαγόρευση της στάσης και στάθμευσης από την 
αρχή της οδού Πολυτεχνείου μέχρι τη συμβολή της με 
την 25ης Μαρτίου και στις δύο πλευρές της. 

■ Μονοδρόμηση της οδού Αλεξάκη με κατεύθυνση 
προς την οδό Σφακιανάκη. 

• Μονοδρόμηση των οδών Ι.Κοζύρη και Κύπρου από 
το κτίριο της Π.Ε. Λασιθίου έως την οδό Μοδάτσου με 
κατεύθυνση την οδό Μοδάτσου. 

• Απαγόρευση στάσης και στάθμευσης στην αριστερή 
πλευρά της οδού I. Κοζύρη κατά μήκος του Ο.Τ. 177. 

■ Απαγόρευση στάσης και στάθμευσης και στις δύο 
πλευρές της οδού Κύπρου. 

• Ορισμόςτηςοδού Κύπρου ως οδού προτεραιότητας 
έναντι των άλλων οδών που συμβάλλουν σε αυτήν. 

• Μονοδρόμηση της οδού Μ. Μεταξάκη από την οδό 
Καπετάν Κοζύρη έως την οδό Σοφ. Βενιζέλου με κατεύ¬ 
θυνση τη δεύτερη. Η οδός θα αποκτήσει προτεραιότητα 
έναντι των οδών που συμβάλλουν σε αυτή. 

• Απαγόρευση στάσης και στάθμευσης στο τμήμα της 
οδού Μ. Μεταξάκη από την οδό Καπ. Κοζύρη έως την 
οδό Μοδάτσου και στις δύο πλευρές της και απαγόρευση 
στάσης και στάθμευσης στη δεξιά πλευρά από την Καπ. 
Κοζύρη έως την Σοφ. Βενιζέλου. 

•Την απαγόρευση της εισόδου σε οχήματα ή συνδυα¬ 
σμούς οχημάτων μήκους που υπερβαίνει τα 6,00 μέτρα 
στις οδούς 25ης Μαρτίου, Πολυτεχνείου, Μεταμόρφω¬ 
σης και Καπ. Ταβλά. 

•Την επέκταση του υφιστάμενου πεζοδρομίου στο Ο.Τ 

149 ώστε να ευθυγραμμιστεί με το πεζοδρόμιο του Ο.Τ. 

150 στην οδό Ρ. Κούνδουρου. 

Οι εν λόγω κυκλοφοριακές ρυθμίσεις εγκρίνονται με 
τις παρακάτω προϋποθέσεις: 

1. Οι αναγκαίες παρεμβάσεις για την υλοποίηση των 
εν λόγω κυκλοφοριακών ρυθμίσεων (π.χ τοποθέτηση 


κατάλληλης οριζόντιας και κατακόρυφης σήμανσης, 
χρήση κατάλληλων υλικών κ.λπ.) θα είναι σύμφωνες με 
τον Κώδικα Οδικής Κυκλοφορίας, με τις προδιαγραφές 
του Υπουργείου Υποδομών Μεταφορών και Δικτύων και 
τις ισχύουσες ευρωπαϊκές προδιαγραφές. 

2. Η υλοποίηση των ρυθμίσεων θα γίνει με ευθύνη της 
Δ/νσης Μελετών του Δήμου Αγ. Νικολάου, ο οποίος υπο- 
χρεούται καθ'όλη την χρονική διάρκεια εφαρμογής των 
εν λόγω κυκλοφοριακών ρυθμίσεων να αξιολογεί την 
αποτελεσματικότητα των μέτρων σε σχέση με το ευρύ¬ 
τερο δίκτυο κυκλοφορίας της πόλης, παρακολουθώντας 
και συντηρώντας τα σχετικά έργα (π.χ την σήμανση). 

3. Οι προτεινόμενες κυκλοφοριακές ρυθμίσεις πρέπει 
να εξυπηρετούν τις ανάγκες των Ατόμων με Αναπηρία 
(ΑμεΑ). 

4. Οι εν λόγω κυκλοφοριακές ρυθμίσεις ισχύουν από 
την τοποθέτηση των οικείων πινακίδων σήμανσης ή των 
διαγραμμίσεων στο οδόστρωμα. 

5. Με την παρούσα απόφαση δεν νομιμοποιούνται 
τυχόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω παρεμβάσεων. 

6. Οι Αρχές στις οποίες κοινοποιείται η παρούσα από¬ 
φαση παρακαλούνται να παρακολουθούν την ακριβή 
εκτέλεση της όσον αφορά θέματα αρμοδιότητάς τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσης Τεχνικών Υπηρεσιών του Δήμου Αγ. Νικολάου, 
βάσει της οποίας ελήφθη η εν λόγω απόφαση του Δη¬ 
μοτικού Συμβουλίου του Δήμου. 

Κατά της παρούσας απόφασης επιτρέπεται, σύμφωνα 
με το τελευταίο εδάφιο της παρ. 2 του άρθρου 1 του 
ν. 2503/1997, προσφυγή στον Υπουργό Υποδομών και 
Μεταφορών μέσα σε αποκλειστική προθεσμία τριάντα 
(30) ημερών. Επίσης κατά της παρούσας απόφασης μπο¬ 
ρεί να ασκηθεί προσφυγή στα Διοικητικά Δικαστήρια και 
ενώπιον του Συμβουλίου της Επικράτειας. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ _ . 
σμίκρυνση κατά ποσοστό όΌ/Ο 

Η απόφαση αυτή να δημοσιευθεί στην Εφημερίδα της Κυβερνήσεως. 
Ηράκλειο, 30 Ιουνίου 2017 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























